Cuneiform Tablet Kt 94/k 1294 (AKT 6d 799)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma šu-ku-tum-ma a-na ta-na-wi-iš-tí ú i-iš-ta-ku-ša-ar a-na-kam en-na-ma-a-šùr pu-uz-ra-am i-na pá-ni-a iṣ-ba-at a-na i-iš-ta-ku-ša-ar qí-bi-ma 5 pí-ri-kà-ni ša a ta-ad-mì-iq-tim ta-dí-ni-šu-ni ṣa-áb-tí-šu-ma KÙ.BABBAR ša-áš-qí-li-šu šu-ma i-na-ki-ir-ki ší-bi a-na-ku i-šu-šu-um šu-ma lá i-da-na-ku-nu-tí sí-ku-šu kà-i-lá É-šu ša a-ki-ma-tum i-dí-nu-šu-ni a-ma-kam šu-ma KÙ.BABBAR i-na KÙ.BABBAR-pí-a il₅-qé ú šu-a-tí-ma ša-dí-na-šu a-ma-kam šu-ma i-iš-ḫi-li TÚG.ḪI.A e-ri-iš-ku-nu mì-ma TÚG.ḪI.A lá ta-da-na-šu-um ḫa-ra-ni a-ta-be-a-ma a-ta-lá-kam